**המכללה לביטחון לאומי**

# אישי

מפקדת המכללות 871
המכללה לביטחון לאומי
מדריך צוות 3
‏02 יולי 2020

**הנדון: משוב שנתי תא"ל רומן גופמן**

1. רומן, אתה קצין מיוחד אשר בכל מקום שיגיע אליו יאתגר את הממונים עליו ואת עצמו. אתה קצין חושב ומעמיק אשר לוקח את הלמידה "צעד אחד קדימה" במובן החיובי. אינך קונפורמיסט ואינך חושש מלהביע דעה גם שדעתך איננה פופולרית.
2. רומן, התנהלת כבכיר ההופעה והייצוגיות שלך ללא רבב קיימת שיח תרבותי ואתה בעל יכולות הקשבה ופתיחות לביקורת תוך שאתה יודע להכיל דעות שונות. במהלך השנה עברת "מסע" לגילוי עצמי ובירור מציאות. ואף ביצעת שינוי אישי בהתנהלות שלך כתוצאה מקבלת ביקורת וחניכה.
3. אתה בעל כושרי למידה עצמאים, גילת יכולות למידה גבוהות ,סקרנות, יוזמה אכפתיות ויכולת הובלה של בכירים. מנהיגותו בוטחת ומשתפת.
4. גילת יכולות אישיות גבוהות, חשיבה מערכתית ויכולת הקשה מתחום לתחום. ניכר כי אינך "קופא על השמרים" ואתה כל הזמן חותר להשתפרות ולהתקדמות. עובדה זו ניכרת במעורבות העמוקה שלך בנעשה בקורס וביכולת שלו לשאול שאלות.
5. אתה בעל יחסי אנוש טובים מאוד עובדה אשר תורמת ליצירת קשרים בלתי פורמלית עם מרבית משתתפי המב"ל ובכלל זה המשתתפים הבין לאומים.
6. עמדת בכל חובותיך בשנת הלימודים במב"ל בצורה טובה מאוד.
7. תודה על השותפות לאורך כל שנת הלימודים, למדתי ממך.
8. מאחל לך הצלחה כמפקד אוגדה 210 ובהמשך הדרך.

 יישר כוח, בברכה

יהודה יוחננוף אל"מ (מ')
מדריך צוות 3